CELEX: C2006/036/43
Language: el
Date: 2006-02-11 00:00:00
Title: Υπόθεση C-427/05: Αίτηση για την έκδοση προδικαστικής αποφάσεως που υπέβαλε η Commissione Tributaria Regionale di Genova με διάταξη της  31ης Ιανουαρίου 2005  στην υπόθεση Porto Antico di Genova SpA κατά Agenzia delle Entrate Ufficio Genova 1

11.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 36/21
            
         Αίτηση για την έκδοση προδικαστικής αποφάσεως που υπέβαλε η Commissione Tributaria Regionale di Genova με διάταξη της 31ης Ιανουαρίου 2005 στην υπόθεση Porto Antico di Genova SpA κατά Agenzia delle Entrate Ufficio Genova 1
   (Υπόθεση C-427/05)
   (2006/C 36/43)
   Γλώσσα διαδικασίας: η ιταλική
   Με διάταξη της 31ης Ιανουαρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων την 1η Δεκεμβρίου 2005, η Commissione Tributaria Regionale di Genova ζητεί, στο πλαίσιο της διαφοράς μεταξύ Porto Antico di Genova SpA και Agenzia delle Entrate Ufficio Genova 1, από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1)
            
            
               Ερωτάται αν το άρθρο 55 του προεδρικού διατάγματος 917 της 22ας Δεκεμβρίου 1986 (σύμφωνα με την ισχύουσα κατά το έτος 2000 εκδοχή του), σύμφωνα με το οποίο οι ενισχύσεις ΕΟΚ συνυπολογίζονται για τον καθορισμό του φορολογητέου εισοδήματος, συμβιβάζεται με το άρθρο 21, παράγραφος 3, του κανονισμού 2082/93 (1), σύμφωνα με το οποίο «οι πληρωμές πρέπει να γίνονται στους τελικούς δικαιούχους χωρίς καμία έκπτωση ή κράτηση που ενδέχεται να μειώσει το ύψος της ενισχύσεως που αυτοί δικαιούνται»·
            
         
               2)
            
            
               Σε περίπτωση αναγνωρίσεως του ασυμβιβάστου, ερωτάται αν τούτο αφορά μόνο τις καταβαλλόμενες από τους κοινοτικούς οργανισμούς ενισχύσεις ή αφορά επίσης και τις προβλεπόμενης, στα πλαίσια του DOCUP (Documento Unico di Programmazione Econοmica) [ενιαίου εγγράφου οικονομικού προγραμματισμού] ενισχύσεις που καταβάλλουν οι εθνικοί οργανισμοί.
            
         
      (1)  ΕΕ L 193 της 31.7.1993, σ. 20.